open-index/open-wikipedia-markdown huggingface dataset:
Sara Moreira

**Sara Isabel Fonseca Moreira** (sündinud 17. oktoobril 1985 Santo Tirsos) on Portugali kergejõustiklane (kesk- ja pikamaajooksja).

2016. aastal võitis ta Euroopa meistrivõistlustel esimest korda kavas olnud poolmaratoni. Ta on Euroopa meistrivõistlustelt võitnud veel ühe hõbe- ja pronksmedali. 2013. aastal tuli ta 3000 meetri jooksus Euroopa sisemeistriks.

Pärast 2011. aasta maailmameistrivõistlusi võeti talt positiivne dopinguproov ja ta sai kuuekuulise võistluskeelu.

2014. aasta New Yorgi maratonil sai ta kolmanda koha.

2013. aastal valiti ta Portugali aasta naissportlaseks.

## Isiklikud rekordid
Allikas: IAAF

## Viited

## Välislingid
*
Ernst Tode

**Ernst Friedrich Tode** (27. jaanuar 1858 Pargolovo (Peterburi lähistel) – 7. detsember 1932 München) oli  baltisaksa kunstnik. Tuntud vitraažimeistrina.

Ernst Tode sündis Pargolovos (praegu kuulub Peterburi Viiburi rajooni) kaupmehe perekonnas. Aastatel 1878–1882 õppis ta 
Riia Polütehnikumis arhitektuuri ja 1882–1885 Müncheni kunstiakadeemias maalikunsti professor Otto Seitzi käe all. Hiljem täiendas end Düsseldorfi kunstiakadeemias.

Aastatel 1891–1894 töötas ta Riias kunstiõpetajana. 

## Vitraažikunst

Aastatel 1894–1909 tegeles Tode Riias vitraažikunstiga. Tal oli oma vitraažitöökoda. Tema loodud vitraaže on paljudes kirikutes ja muudes hoonetes, sealhulgas Riias, Peterburis, Moskvas, Kiievis ja Odessas.

Tema loomingut leidub ka Eestis, näiteks Kolga-Jaani ja Paide kirikus ning Eesti Panga muuseumis.

## Saksamaal
Alates 1909. aastast elas Tode Saksamaal – algul Regensburgis, hiljem Münchenis. 

Ta on tegutsenud ka kirjanikuna. Viimased eluaastad pühendus kunstiajaloole.

## Publikatsioonid
1908. aastal avaldas Tode Peterburi arhitektide ühingu arhitektuuri-, kunsti- ja tehnikaajakirjas Zodtšii pikema artikli "Стекольная живопись. Краткий очерк ее истории и технического развития" ('Klaasimaal. Selle ajaloo ja tehnilise arengu lühiülevaade').

## Viited
Salitsüülalkohol

**Salitsüülalkohol** ehk **saligeniin** ehk **2-hüdroksübensüülalkohol** ehk **2-metüloolfenool** on üks hüdroksübensüülalkoholide ehk metüloolfenoolide hulka kuuluv orgaaniline ühend.

## Omadused
Salitsüülalkohol on valgete liistakute kujuline tahke aine. Molaarmass on 124,14 g/mol. Tihedus on 1,1613 g/cm³. Lahustub vees (73,863 g·l−1, 25 °C), benseenis, alkoholis, eetris ja propüleenglükoolis. Sulamistemperatuur on	83–85 °C, keemistemperatuur, happesus (pKa) on 	–9,93.

## Leidumine
Leidub pajukoores, paplis ja harilikus angervaksas salitsiiniks nimetatava glükosiidi aglükoonina. Seda leidub ka mõnedes putukates.

## Saamine
Saadakse salitsiini ensümaatilise hüdrolüüsi või happehüdrolüüsi teel või sünteetiliselt fenoolist ja formaldehüüdist. 

Hüdrolüüsi teel vabaneb ta ka seedetraktis. Osaleb ensüüm salitsüülalkoholi beeta-D-glükosüültransferaas.

## Bioloogiline funktsioon taimedes ja putukates
Salitsüülalkohol oksüdeerub salitsüülaldehüüdiks, tugeva lõhnaga aineks, mida taimed ja putukad, kus salitsüülalkoholi leidub, kasutavad keemilise kaitsevahendina. 

## Farmakoloogiline toime
Kasutatakse palavikuvastase ravimina ja kohaliku valuvaigistina. 

Salitsüülalkohol oksüdeeritakse maksas ensümaatilise hüdrolüüsi teel ensüüm salitsinaasi osalusel salitsüülhappeks, mis pärsib prostaglandiinide sünteesi, blokeerides ensüüm tsüklooksügenaasi (COX).

## Kirjandus
*L. Lederer. Eine neue Synthese von Phenolalkoholen. – *Journal für Praktische Chemie*, kd 50, nr 1, 1894, lk 223–226.
* Aalto-Korte, Kristiina; Välimaa, Jarmo; Henriks-Eckerman, Maj-Len; Jolanki, Riitta. Allergic contact dermatitis from salicyl alcohol and salicylaldehyde in aspen bark (*Populus tremula*). –  *Contact Dermatitis*, kd 52, nr 2, 2005, lk 93–95. Resümee

## Välislingid
*PubChem
*sigmaaldrich.com
*Weidenrinde, Salicin, Salicylsäure
*Ohutusnõuded (inglise keeles)
*chemicalbook.com
*chemspider.com
Aglükoon

**Aglükoon** on glükosiidi mittesahhariidne koostisosa, mida sahhariidiga seob glükosiidside. 

Aglükoon võib olla näiteks alkohol, karboksüülhape või fenool.

Laiemas mõttes nimetatakse aglükooniks ka näiteks glükoproteiini või glükolipiidi mittesahhariidset koostisosa.

Tavaliselt on sellistes ühendites bioloogiliselt aktiivsed just aglükoonid.
Salitsiin

**Salitsiin** on fenoolglükosiidide hulka kuuluv orgaaniline ühend, milles glükoos ja salitsüülalkohol ehk saligeniin on ühendatud O-glükosiidsidemega.

## Omadused
Molaarmass on 286,28 g/mol. Keemistemperatuur on 199–201 °C.

## Leidumine looduses

Salitsiini ja muid salitsüülhappe derivaate esineb looduses pajudes (näiteks hõberemmelgas), aaskannikeses, harilikus angervaksas, lamavas taliharjas ja paplites (hõbehaab, *[[Populus candicans]]*, must pappel, harilik haab).

## Farmakoloogiline toime
Salitsiinil on põletikuvastane ja palavikuvastane toime.

Salitsiin ja muud salitsüülalkoholi glükosiidid (salireposiid, salikortiin, fragiliin, pitseiin jt) lõhustatakse sooles salitsüülalkoholiks ja glükoosiks. Salitsüülalkohol muundatakse maksas salitsüülhappeks. Salitsüülhape pärsib prostaglandiinide sünteesi, blokeerides tsüklooksügenaasi (COX) ensüümi.

## Ajalugu
Salitsiini eraldas esimesena pajukoorest 1828 Müncheni ülikooli farmaatsiaprofessor Johann Andreas Buchner. Tal õnnestus saada väike kogus kollast ainet.

## Välislingid
*PubChem
Felice ja Boudleaux Bryant

**Felice Bryant** (sünninimega **Matilda Genevieve Scaduto**, 7. august 1925 – 22. aprill 2003) ja **Diadorius Boudleaux Bryant** (/ ˈbuːdɛloʊ/; 13. veebruar 1920 – 25. juuni 1987) olid abikaasadest Ameerika Ühendriikide kantri- ja popmuusika laulukirjutajate tiim. Nende loomingust tuntuimad on "Rocky Top," "Love Hurts," ja mitmed The Everly Brothersi laulud nagu "All I Have to Do Is Dream" ja "Bye Bye Love."

1991. aastal valiti nad kantrimuusika kuulsuste halli.
Jimmy Fontana

**Jimmy Fontana** (õieti **Enrico Sbriccoli**; 13. november 1934 Camerino, Marche, Itaalia – 11. september 2013 Rooma) oli Itaalia näitleja, kontrabassist ja laulja-laulukirjutaja. 

Üle-euroopalise tuntuse sai ta lauluga "Il Mondo" (1965). 

Tema teine ülipopulaarne laul oli "Che sarà" (Sanremo 1971 – 2. koht; Kristi Tammiku tõlkes "Lootus jääb"), mida seal esitasid ka José Feliciano ja Ricchi e Poveri (Eestis Uno Loop jt), kuid mis sai ülemaailmse tuntuse pigem José Feliciano esituses. 

Oma esinejanime eesnime võttis ta oma iidoli saksofonist Jimmy Giuffre järgi ning Fontana pärineb lihtsalt telefoniraamatust.
Hüdroksübensüülalkoholid

**Hüdroksübensüülalkoholid** ehk **metüloolfenoolid** on ainerühm, mille liikmed on ühtaegu bensüülalkoholi ja fenooli derivaadid. Nende molekulis on benseeniring, millel on asendusrühmadena üks hüdroksümetüülrühm ja üks hüdroksüülrühm.

Nende erinevast paigutusest tuleneb asendiisomeeria: on olemas 
*ortoisomeer 2-hüdroksübensüülalkohol ehk salitsüülalkohol,
*metaisomeer 3-hüdroksübensüülalkohol ja
*paraisomeer 4-hüdroksübensüülalkohol.


Salicyl_alcohol.svg|2-hüdroksübensüülalkohol ehk salitsüülalkohol
3-hydroxybenzyl_alcohol.svg|3-hüdroksübensüülalkohol
4-hydroxybenzyl_alcohol.svg|4-hüdroksübensüülalkohol


Need on tahked ained. Molaarmass on kõigil 124,14 g·mol−1. Nende OH-happesus (pKa) on lähedane fenooli omale.

## Vaata ka
*Hüdroksübensaldehüüdid
*Hüdroksübensoehapped
3-hüdroksübensüülalkohol

**3-hüdroksübensüülalkohol** on hüdroksübensüülalkoholide hulka kuuluv orgaaniline ühend, metaisomeer.

See on tahke aine. Molaarmass on 124,14 g·mol−1. Sulamistemperatuur on 69–72&nbsp;°C. OH-happesus (pKa) on –9,83.

## Välislingid
*PubChem
Jan Łysek

**Jan Łysek** (7. juuli 1887 Jaworzynka, Sileesia, Austria-Ungari – 5. november 1915 Kostjuhnivka lahing Stõri jõe ääres, Vene keisririik) oli poola õpetaja, kultuuri- ja valgustustegelane ning luuletaja, kelle tegevus oli seotud peamiselt Cieszyni ja Cieszyni Sileesiaga.

Jan Łyseki vanemad oli Jan ja Ewa Łysek (*née* Heczko). Ta lõpetas esmalt rahvakooli Istebnas ning seejärel Cieszyni Hertsogkonna Haridusseltsi (Macierz Szkolny dla Księstwa Cieszyńskiego) Cieszynis. Lõpetanud poolakeelse klassi Cieszyni õpetajate seminaris 1908. aastal, töötas Łysek õpetajana Datynie Dolnes, Sucha Średnias ja Jaworzes, kus alates 1912. aastast oli ka koolijuhataja. Łysek tegutses Poola Õpetajate Seltsis ning oli üks skautluse algatajaid Cieszyni Sileesias. Ilukirjanduslikke teoseid avaldas ta peamiselt kvartalikirjas Sileesia Koidik (Zaranie Śląskie), tema väljapaistvamaks teoseks sai draama "Magavad rüütlid" ("Śpiący rycerze").

1914. aastal astus Jan Łysek Sileesias moodustatud Sileesia Leegioni (Legion Śląski), mis tegutses Austria-Ungari armees loodud Poola Leegionite raames. Łysek juhtis II brigaadi kuulunud kompaniid, teenides välja leitnandi auastme. Ta hukkus Austria-Ungari ja Vene vägede vahel peetud Kostjuhnivka lahingus Stõri jõel Volõõnias (nüüdses Ukrainas Lvivi oblastis). Postuumselt autasustati Łysekit Virtuti Militari V klassi ristiga, Iseseisvusristiga (Krzyż Niepodległości) ja Vapruseristiga (Krzyż Walecznych).

1929. aastal viidi Łyseki põrm Cieszynisse ja sängitati luteri kalmistule. Tema nime kannab üks Cieszyni tänavaist. 1939. aastani seisis Jaworze kooli seinal ka Łyseki mälestustahvel, mis Saksa okupatsiooni algul maha võeti; tahvel on kavas taastada 2016. aastal.

Kazimierz Nitsch nimetas Jan Łysekit Sileesia Tetmajeriks, viidates Poola kirjanikule Kazimierz Przerwa-Tetmajerile; Sileesia kirjandusteadlane Zdzisław Hierowski võrdles teda aga Noor-Poola liikumises silma paistnud kirjaniku Władysław Orkaniga.

## Viited

## Kirjandus
* Orszulik B., *Poeta i legionista*, "Kalendarz Cieszyński 1990", Cieszyn 1989, lk 125–127

## Välislingid
* Natasza Gorzołka Śląski Tetmajer i legionista. O Janie Łysku w Grodźcu Ox.pl, 29.02.2016
Sileesia Koidik

**Sileesia Koidik** (poola keeles *Zaranie Śląskie*) oli Sileesia kultuuri ja ajaloo teemaline kvartalikiri, mis ilmus 1907–1992 (katkestustega) Cieszynis ja Katowices (eri paigus). Aastail 1957–1992 avaldas seda Sileesia Teaduslik Instituut (Śląski Instytut Naukowy) Katowices.

Ajakirja esimene number ilmus 15. oktoobril 1907 Cieszynis, selle toimetaja oli kirjanik ja etnograaf Ernest Farnik. Väljaannet kirjastas Poola Etnograafia Selts Cieszynis. Esimesel ilmumisperioodil olid Sileesia Koidikuga seotud kultuuritegelaste seas Andrzej Hławiczka, Józef Londzin, Jerzy Kubisz, Bernard Kotula ja Jan Łysek.
Toimetajate seas olid Zdzisław Hierowski, Kazimierz Popiołek, Wilhelm Szewczyk ja Marian Grzegorz Gerlich. Kvartalikiri avaldas artikleid Sileesia folkloorist, kirjandusest ja ajaloost.

Ajakirja ilmumine peatus 1912. aastal ning jätkus taas Katowices 1929. aastal. Teise maailmasõja aegse pausi järel ilmus Sileesia Koidik Katowices 1945–1948 ning 1957–1992.

## Viited

## Välislingid
* Zaranie Śląskie, Dolnośląska Biblioteka Cyfrowa
* Zaranie Śląskie, Śląska Biblioteka Cyfrowa
Taimede haigusresistentsus

**Taimede haigusresistentsus** kaitseb taimi patogeenide eest kahel viisil: mehhanismide abil ja nakkuste poolt indutseeritud immuunvastustena. 

Haigusele vastuvõtliku taime **haigusresistentsus** on patogeeni kasvu vähendamine taimes; see erineb haigustolerantsusest, mis tähendab, et taimed saavad hoolimata patogeeni vohamisest vähe kahjustada. Haiguse tagajärg sõltub patogeeni, taime ja keskkonnatingimuste vahelisest interaktsioonist (haiguse kolmnurk). 

Kaitset aktiveerivad ühendid võivad liikuda rakust rakku või süsteemselt juhtkoe kaudu. Et aga taimedel puuduvad ringlevad immuunrakud, siis enamik rakutüüpe kasutab vastusena mitmesugused antimikroobseid peptiide. Kuigi taimeisendeid saab ilmsete kvalitatiivsete erinevuste järgi jaotada resistentseteks ja vastuvõtlikeks (pärast nakatumist sama patogeenitüvega inokulaadi sarnase koguse juures sarnases keskkonnas), täheldatakse tavaliselt taimetüvede või genotüüpide vahelisi kvantitatiivseid erinevusi haigusresistentsuses. Taimed on järjekindlalt resistentsed ühtedele patogeenidele ja vastuvõtlikud teistele; resistentsus on tavaliselt spetsiifiline patogeeni liigi või tüve suhtes.   

## Vaata ka
*Viljapuude ja köögiviljataimede haigusresistentsus
*Taimehaigused
Éder (Portugali jalgpallur)

**Éderzito António Macedo Lopes** (tuntud kui **Éder**; sündinud 22. detsembril 1987 Guinea-Bissaus Bissaus) on Portugali endine jalgpallur (ründaja).

Klubikarjääri jooksul mängis ta muuhulgas Portugali kõrgliigaklubides Académica ja Braga, Inglismaa kõrgliigaklubis Swansea City, Prantsusmaa kõrgliigaklubis Lille ja Venemaa kõrgliigaklubis Moskva Lokomotiv. Tema jalgpallurikarjääri viimane klubi oli Saudi Araabia kõrgliigaklubi Al Raed, kus ta mängis hooajal 2021/22.

## Koondisekarjäär
Debüüdi Portugali rahvuskoondises tegi ta 11. septembril 2012 jalgpalli MM-i valikmängus Aserbaidžaaniga. Portugali koondises mängis ta aastatel 2012–2018 kokku 35 korda ja lõi viis väravat.

Éder valiti Portugali koondisse 2014. aasta maailmameistrivõistlusteks. Esimeses kahes alagrupimängus Saksamaa ja USA-ga tuli ta mängu vahetusest. Viimast alagrupimängu Ghanaga alustas ta algkoosseisust.

Esimese värava lõi Éder koondises oma 18. mängus 16. juunil 2015 sõprusmängus Itaaliaga.

2016. aasta Euroopa meistrivõistlustel tuli ta mängu kolmes kohtumises vahetusest. Finaalis Prantsusmaaga lõi ta värava lisaajal, mis tõi Portugalile võidu ja Euroopa meistri tiitli.

## Saavutused
;Académica
*Taça de Portugal: 2011–12
;Braga
*Taça da Liga: 2012–13
;Moskva Lokomotiv
*Premjer Liga: 2017–18
*Venemaa karikas: 2018–19, 2020–21
*Venemaa superkarikas: 2019

;Portugali koondis
*Euroopa meistrivõistlused: 2016

## Viited
Puitarhitektuur

**Puitarhitektuur** ehk **puuarhitektuur** on arhitektuuri haru, milles peamise ehitusmaterjalina kasutatakse puitu.

Teadaolevalt vanim puitehitis leiti 2023. aastal Kalambo jõe kaldal, Tansaania ja Sambia piiril, ligi 500 000 aastat varem, *[[Inimene|Homo sapiens]]*ile eelneval perioodil, rajatud käsitööriistadega valmistatud puitehitis oli arvatavasti platvorm või laudtee.

Ehituskonstruktsiooniliselt jagunevad puithooned kolme põhitüüpi:
*rõhtpalkhooned
*püstpalkhooned
*sõrestik- ehk puitkarkasshooned.

## Puitarhitektuur Eestis
Eesti vanim säilinud puitehitis on Ruhnu puukirik 1644. aastast. Mandri-Eesti teadaolevalt vanim puitehitis on 1694. aastal valminud Mikitamäe vana tsässon. Baltimaade suurimaks puitehitiseks on loetud Vändras 1866. aastal valminud kurttummade kooli hoonet.


Tubala tuulik august 2014.jpg|Tubala tuulik Hiiumaal
Paide kaubahoovi ärihoone.JPG|Paide kaubahoovi ärihoone
Altja paadikuurid.jpg|Altja võrgukuurid
Soera talu suitsusaun Hiiumaal 2014.jpg|Soera talu suitsusaun Hiiumaal
Võõpsu pritsikuur.JPG|Võõpsu pritsikuur
Ruhnu kirikud.jpg|Ruhnu kirikud
Palamuse apteek.jpg|Palamuse apteek
Kehtna Peetri kirik1.jpg|Kehtna Peetri kirik
Paldiski raudteejaama peahoone.jpg|Paldiski raudteejaama peahoone
Karlova, Kesk 7 ja Eha 19.JPG|Tartu Karlova linnaosa puithooned
Tallinn, Püha Siimeoni kirik, 1752-55, 1870 (1).jpg|Tallinna Püha Siimeoni ja Naisprohvet Hanna kirik (1752–1755)


## Pilte

Cukrowicz nachbaur Kapelle 1.JPG|Andelsbuchi kabel Austrias
Ljungris July 2013.jpg|Puithoone Bergi vallas Rootsis
East Brother Light on a stormy evening in March.jpg|Puittuletorn California osariigis
Case à la chefferie de Bana.jpg|Puidust hütt Kamerunis
H-yuzhnaya-42-2293.jpg|Puitpitshoone Jaroslavli oblastis Venemaal
Törggele Brücke in Kastelruth über den Eisack.jpg|Puidust sild Eisacki jõel Bolzano provintsis
Gobi, Klasztor Chamaryn (01).jpg|Khamari kloostri värav Ida-Gobi aimakis Mongoolias
Āraiši järvelinnus.JPG|Āraiši järvelinnus Lätis
Bergen - Noruega.jpg|Puithooned Bergeni linnas Norras

## Vaata ka
*Aasta puitehitis
*puitsild
*palkhoone

## Viited

## Kirjandus
* Karin Hallas. *Eesti puitarhitektuur*. Tallinn : Eesti Arhitektuurimuuseum, 1999. ISBN 9985606752
* Will Pryce. *Puitarhitektuur : maailma ajalugu*. Tallinn : Sinisukk, 2006. ISBN 9949140536
* *Tallinna puitarhitektuur*. Tallinn : Eesti Arhitektuurimuuseum, 2014. ISBN 9789949907878
Odette Kirss

**Odette Kirss** (sünninimi **Odette Landberg**; sündinud 26. jaanuaril 1934 Rakveres) on eesti muuseumitöötaja ja koduloolane.

Ta lõpetas 1952. aastal Rakvere Keskkooli ja 1957. aastal Tartu Riikliku Ülikooli, kus oli õppinud ajaloo-keeleteaduskonna ajaloo osakonnas. 

Seejärel töötas ta kaks aastat Nõo Keskkoolis õpetajana. 1959. aastast kuni pensionile jäämiseni töötas ta Rakvere Muuseumis (hiljem sihtasutus Virumaa Muuseumid) teaduri ja vanemteadurina.

Tema olulisemad uurimisteemad on olnud Rakvere ajalugu ja Virumaa kultuurilugu.

## Teoseid
*Odette Kirss, Leili Pajos. "Kohtla-Järve linn ja rajoon". Tallinn: Eesti Raamat, 1971
*"Kunda". Tallinn: Eesti Raamat, 1980
*Odette Kirss, Leili Pajos. "Peipsi põhjarannikul (Lohusuust Vasknarvani). Tallinn: Eesti Raamat, 1984
*"Viiskümmend aastat Rakvere Teatrit. I vihik, 1882–1977". Tallinn: Eesti Põllumajanduse Infokeskus, 1990
*"Rakvere ajalugu: kõige vanemast ajast kuni 1944. aastani". Tallinn: Tänapäev; Virumaa Muuseumid, 2003 (2., parandatud trükk 2003, 3. trükk 2005)
*"Rakvere lood ja legendid". Tallinn: Tänapäev; Virumaa Muuseumid, 2004
*Odette Kirss. "Rakvere", kaasautor ja toimetaja Karin Paulus. Tallinn: Solnessi Arhitektuurikirjastus, 2007 (2. trükk 2008)
*Oliver Pagel, Odette Kirss. "Rakvere linnuse ajalugu: esimesest aastatuhandest 20. sajandini". Tallinn: Tänapäev; Rakvere: Virumaa Muuseumid, 2008

## Tunnustus
*1998 Rakvere Kroonimärk 
*1999 Valgetähe V klassi teenetemärk
*2008 Lääne-Virumaa vapimärk
*2012 Vaimsuse auhind
*2015 Eesti Kultuurkapitali Lääne-Virumaa eksperdigrupi 2015. aasta elutöö preemia

## Viited
ESSO

**ESSO** võib olla:
* Põhjamaade Sümfooniaorkester (varasem nimi *Eesti-Soome Sümfooniaorkester*)
* Estonian Social Science Online, sotsiaalteaduslik ajakiri

**Esso** võib olla:
* Esso, naftaettevõtte ExxonMobil kaubamärk
* Esso (Venemaa), küla Venemaal Kamtšatka krais
Politsei ratsareserv

**Politsei ratsareserv** oli Eestis enne Teist maailmasõda tegutsenud Eesti politsei üksus. Ratsareservid moodustati 1920 ja need asusid Tallinnas ja Petseris.
## Ratsareserv Tallinnas
Tallinna ratsareservi kasarm asus Polgu tänaval (praeguses Keldrimäe linnaosas). 1924. aasta riigipöördekatse ajal toimusid kasarmus mitmed kokkupõrked. Voldemar Pussi salk pidi vallutama Juhkentali piirkonnas ratsapolitsei­reservi, auto-tankidivisjoni, side­pataljoni, lennuväedivisjoni, II politseijaoskonna, Ülemiste raudteejaama, Mäe kasarmutes 10. jalaväerügemendi, allohvitseride õppepataljon ja sidepataljoni staabi.

## Ratsareserv Petseris
## Vaata ka
*Eesti politsei (1918–1940)
## Viited

## Välislingid
*Politsei ratsareservi pilt FOTISes
*Jaanika Kulešas, EESTI RATSAPOLITSEI AJALUGU JA RATSAPOLITSEI TAASLOOMISEST TÄNAPÄEVA EESTIS, Sisekaitseakadeemia Politsei- ja piirivalvekolledž, Muraste 2014
Filip Ingebrigtsen

**Filip Ingebrigtsen** (sündinud 20. aprillil 1993 Sandnesis) on Norra kergejõustiklane, keskmaajooksja.

2016. aasta Euroopa meistrivõistlustel Amsterdamis võitis ta kuldmedali 1500 m jooksus ajaga **3.46,65**. 

2017. aasta kergejõustiku maailmameistrivõistlustel Londonis võitis ta 1500 meetri jooksus ajaga **3.34,53** pronksmedali.

Filip Ingebrigtseni isiklik rekord 1500 m jooksus välitingimustes on **3.30.01** (joostud 20.7.2018, endine Norra rahvusrekord) ja sisetingimustes **3.42.61** (joostud 5.3.2016). 

21. juulil 2019 jooksis ta Londonis Teemantliiga etapil miilijooksus ajaks **3.49,60**, võttes sellega üle oma vennale Henrik Ingebrigtsenile kuulunud Norra rekordi. Kaks aastat hiljem ületas tema rekordi Jakob Ingebrigtsen.

Filip Ingebrigtsenile kuuluvad Norra rekordid 1000 meetri jooksus välitingimustes (2.16,46; joostud 11. juunil 2020) ja miilijooksus sisetingimustses (3.56,99; joostud 8. veebruaril 2020).

Tema noorem vend Jakob Ingebrigtsen on samuti jooksja. Tema vanem vend Henrik tuli Euroopa meistriks 1500 meetri jooksu distantsil 2012. aasta Euroopa meistrivõistlustel.

## Viited

## Välislingid
*
Luhamaa Pühavaimu kirik

**Luhamaa Pühavaimu kirik** on õigeusu kirik Võru maakonnas Setomaa vallas Määsi külas. Kirikus tegutseb Luhamaa Pühavaimu kogudus.

Kirikule pandi nurgakivi 4. juulil 1929 ja kiriku pühitses sisse 26. juunil 1932 metropoliit Aleksander. Algul kavatseti sinna rajada vaid palvemaja, ent kuna ehituseks annetati plaanitust rohkem raha, ehitati palvemaja asemel praegune kirikuhoone.

Luhamaa Pühavaimu kirik kuulub Seto külävüü turismimarsruudi alla. Kiriku juures asub Luhamaa kalmistu, mis on arvele võetud kultuurimälestisena.


Luhamaa Pühavaimu kirik 1920-1940.jpg|Kiriku ehitustööd
Luhamaa kalmistu 2023.jpg|Kiriku kõrval asuv kalmistu


## Viited

## Välislingid
*Kirikust ja kogudest EAÕKi kodulehel
Luua arboreetum

**Luua arboreetum** on arboreetum Jõgeva maakonnas Jõgeva vallas Luua külas. Ala pindala on 7,5 ha. Ala on kaitse all alates 1968. Ala kuulub Luua Metsanduskoolile.

## Viited

## Välislingid
*
Illuste

**Illuste** (saksa keeles *Illust*) oli küla Läänemaal Karuse kihelkonnas Paatsalu lahe ääres. Illuste küla alad jäävad praeguse Paatsalu küla alale Pärnumaal. 

Külas on sündinud Eesti riigivanem Jaan Teemant.

## Vaata ka
*Illuste mõis
*Illuste mõisapark
*Illuste soo
*Illuste vald
Merkuur (astroloogia)

**Merkuur** kuulub tänapäeva Lääne astroloogias viie isikliku planeedi hulka.

Merkuur teeb Maalt vaadatuna sodiaagile ringi peale pisut vähem kui aastaga. Ta on Päikesele kõige lähem planeet ja saab horoskoobis asuda kuni 28 kraadi kaugusel Päikesest: kas sellega samas, eelmises või järgmises märgis.

Merkuur valitseb astroloogias ratsionaalset mõtlemist, loogikat, kohanemisvõimet, käteosavust, infovahetust. Merkuuri asend horoskoobis näitab, milline on inimese mälutüüp, kuidas ta õpib, millised on tema suhted kõnelemise ja kirjutamisega, võimalikud õppimisprobleemid ja kohanemisraskused, samuti inimese liikumisharjumusi ja -vajadust. 

Merkuur tähistab horoskoobis ka lapsi ja noori, koolikaaslasi, õdesid-vendi ja naabreid.

Merkuur valitseb ka kaubandust ja kaupmehi, vaimse töö tegijaid. Inimkehas valitseb Merkuur häält, hingamiselundeid, käsi, kõne- ja kuulmiselundeid, närvisüsteemi .

Merkuur valitseb Kaksikute ja Neitsi märki ning 3. ja 6. astroloogilist maja. Kaksikute ja Neitsi märk kehastavad Merkuuri kaht teineteist täiendavat funktsiooni: Merkuuri Kaksikute pool suudab ühendada infokilde ning siduda omavahel erinevaid elu aspekte, sellal kui Merkuuri Neitsi poolel on võime kõike osadeks lahti võtta ning uurida ja analüüsida üksikuid detaile.  

## Mütoloogia

Kreeklaste jumal Hermes (roomlaste Mercurius) on Zeusi ja naistitaan Maia poeg. Isa tegi temast varakult oma käskjala, sest poiss oli äärmisel kärme, kaval, sõnaosav ja diplomaatiline. Keegi ei suutnud tema peale pahaseks saada. Tema tähtsaimad atribuudid olid tiivulised sandaalid ja kahe maoga heeroldisau. Eriti austasid teda rändurid, kaupmehed, käsitöölised, mängurid ja vargad.

Hermes ilmutas juba vahetult pärast sündi ebaharilikke võimeid. Ta ehitas kilpkonna kilbist esimese lüüra ja röövis Apolloni karjast viiskümmend veist. Kuna ta ei tahtnud neid Zeusi käsu peale tagasi anda, mängis ta Apollonile lüürat ja pakkus seda vahetuskaubaks. Apollon oli pillist nii vaimustatud, et jäi kaubaga nõusse. Kui Hermes seepeale ka Apollonilt varastatud vibu tagasi andis, said neist lahutamatud sõbrad. 

Hermes on leidlikkuse, osavuse ja kavaluse jumal. Ta saatis aga ka surnuid allmaailma, olles ainus, kes tohtis neutraalse isikuna ilma tagajärgedeta sealt taas lahkuda. 

## Vaata ka
* Merkuur (astronoomiline käsitlus)

## Viited
Jonathan Beecher

**Jonathan French Beecher** (sündinud 26. aprillil 1937) on Ameerika ajaloolane ning California Ülikooli Santa Cruzis emeriitprofessor. 

Tema erialadeks on Prantsusmaa ajalugu ja Euroopa ideedeajalugu. Tema tuntuimate tööde hulka kuuluvad utoopilise sotsialisti Charles Fourier' ja tolle õpilase Victor Consideranti biograafiad . 

## Isiklikku
Beecheri abikaasa on eesti päritolu tõlkija Merike Lepasaar Beecher (sündinud 1942). Nende pojad on helilooja Daniel Lembit Beecher ja ajaloolane, Tartu Ülikooli Väliseesti külalisprofessor David Ilmar Beecher (sündinud 29. detsembril 1977).

## Viited

## Välislingid
*Profiil California Ülikooli Santa Cruzis ajaloo osakonna kodulehel
*Isiklik koduleht
Tropaeum Traiani

**Tropaeum Traiani** (ladina keeles 'Traianuse võidumärk') on monument Vana-Rooma sõjaväelinnas Civitas Tropaensiumis (tänapäeval Adamclisi Rumeenias).

Monument valmis 109. aastal, et tähistada keiser Traianuse võitu daaklaste üle 101.–102. aasta talvel Adamclisi lahingus. Enne monumenti asus samas kohas altariehitis, mille seintele olid kirjutatud 3000 hukkunud leegionäri ja abiväelase nimed. Monument oli pühendatud Mars Ultorile (Mars-kättemaksjale).

20. sajandiks oli monumendist alles vaid kivi- ja krohvikuhil. 1977. aastal valmis selle tänapäevane rekonstruktsioon.

## Pealdiskiri
Monumendil asus Mars Ultorile pühendatud pealdiskiri, mis on säilinud fragmentaarselt. Seda on taastatud alljärgneval kujul:

MARTI ULTOR[I]
IM[P(erator)CAES]AR DIVI
NERVA[E] F(ILIUS) N[E]RVA
TRA]IANUS [AUG(USTUS) GERM(ANICUS)]
DAC]I[CU]S PONT(IFEX) MAX(IMUS)
TRIB(UNICIA) POTEST(ATE) XIII
IMP(ERATOR) VI CO(N)S(UL) V P(ater) P(atriae)
?VICTO EXERC]ITU D[ACORUM]
?---- ET SARMATA]RUM
 ----]E 31.


Eestikeelses tõlkes:

"Kättemaksjale Marsile
Imperaator Caesar, jumaliku
Nerva poeg Nerva
Traianus Augustus Germanicus
Dacicus, pontifex maximus,
13. korda tribuunivõimuga,
6. korda imperaator, 5. korda konsul, isamaa isa,
olles võitnud daaklaste armee
... ja sarmaatide ..."


## Galerii

Tropaeum Traiani22 jpg.jpg|Monumendi rekonstruktsioon
TropaeumTraianiTropy.JPG|Fragmendid originaalmonumendist
TropaeumTraianiTropyDetail.JPG|Monumendi detail: Medusa pea
TropaeymTraianiTrophydetail.JPG|*[[Falx]]*i (sirbikujulise relva) detail monumendil
AdamclisiRoofTile.jpg|Monumendi ehitusel kasutatud Rooma katusekivi
AdamclisiCrossSection.svg|Monumendi rekonstruktsiooni läbilõige
TropeumTraianiHypotesis3.jpg|Monumendi kolm rekonstruktsioonivisandit
FotoJacobi CetateaTropaeum 021.jpg|Foto aastast 1896
Adolffurtwangleradamclisi003.jpg|Foto Adolf Furtwängleri raamatus "Das Tropaion von Adamklissi und provinzialrömische Kunst" (1903)
Adolffurtwangleradamclisi006.jpg|Foto Adolf Furtwängleri raamatus "Das Tropaion von Adamklissi und provinzialrömische Kunst" (1903)


## Metoobid
Monumendil oli 54 metoopi, mis kujutasid Rooma leegione võitlemas vaenlastega. Enamikku nendest metoopidest (48) säilitatakse läheduses asuvas Adamclisi muuseumis, üks asub İstanbuli Arheoloogiamuuseumis, ülejäänud on kaotsi läinud. (Kaks neist olevat teel Bukaresti kukkunud Doonausse.)

## Viited

## Kirjandus
*Florea Bobu Florescu, "Das Siegesdenkmal von Adamklissi. Tropaeum Traiani". Bukarest: Akademieverlag, 1965.
*Wilhelm Jänecke, "Die ursprüngliche Gestalt des Tropaion von Adamklissi". Heidelberg: Winter, 1919.
*Adrian V. Rădulescu, "Das Siegesdenkmal von Adamklissi". Konstanza 1972.
*Ian Archibald Richmond, "Adamklissi". Papers of the British School at Rome 35, 1967, lk. 29–39.
*Lino Rossi, "A Synoptic Outlook of Adamklissi Metopes and Trajan's Column Frieze. Factual and Fanciful Topics Revisited". Athenaeum 85, 1997, lk. 471–486.
*Brian Turner, "War Losses and Worldview: Re-Viewing the Roman Funerary Altar at Adamclisi." American Journal of Philology 134.2, 2013, lk. 277–304. 

## Välislingid

* Adamklisi muuseum
1961. aasta NSV Liidu meistrivõistlused vehklemises

**1961. aasta  NSV Liidu meistrivõistlused [[Vehklemine|vehklemises]] ** toimusid  12.–19. juunil Leningradis.

## Tulemused

  

## Viited
1962. aasta NSV Liidu meistrivõistlused vehklemises

**1962. aasta NSV Liidu meistrivõistlused [[Vehklemine|vehklemises]] **toimusid 16.–29. märtsil Kiievis.

## Tulemused

Võistkondlikult jagasid esikohta Burevestnik ja Dünamo, kolmas oli armee-esindus.

 

## Viited
1963. aasta NSV Liidu meistrivõistlused vehklemises

**1963. aasta  NSV Liidu meistrivõistlused [[Vehklemine|vehklemises]]** toimusid  8.–17. augustil Moskvas osana III rahvaste spartakiaadist.

## Tulemused

Võistkondadest oli edukam Moskva Vene NFSV ja Ukraina ees, Eesti oli üheksas.

  

## Viited
1960. aasta NSV Liidu meistrivõistlused vehklemises

**1960. aasta NSV Liidu meistrivõistlused [[Vehklemine|vehklemises]] **toimusid 1.–10. juulil 1960 Saratovis.

## Tulemused

  

## Viited
1957. aasta NSV Liidu meistrivõistlused vehklemises

**1957. aasta  NSV Liidu meistrivõistlused [[Vehklemine|vehklemises]] ** toimusid 15.–25. novembril Vorošilovgradis.

## Tulemused

Võistkondlikult edestas Burevestnik (7 p.) Dünamot (9 p.), järgnesid Spartak (14 p.), Lokomotiiv (24 p.), Žalgiris (25 p.), Daugava (26 p.).

## Viited
NSV Liidu meistrivõistlused

**NSV Liidu meistrivõistlused** (vene keeles Чемпионат СССР) olid aastatel 1923–1991 NSV Liidus toimunud spordivõistlused (meistrivõistlused), kus selgitati mingi ala NSV Liidu meister.

Meistrivõistlused toimusid järgmistel aladel:
*NSV Liidu meistrivõistlused judos
*NSV Liidu meistrivõistlused iluuisutamises
*NSV Liidu meistrivõistlused jalgpallis
*NSV Liidu meistrivõistlused jalgrattasõidus‎
*NSV Liidu meistrivõistlused jäähokis
*NSV Liidu meistrivõistlused jääpallis
*NSV Liidu meistrivõistlused jääpurjetamises
*NSV Liidu meistrivõistlused karates
*NSV Liidu meistrivõistlused kiiruisutamises
*NSV Liidu meistrivõistlused Kreeka-Rooma maadluses
*NSV Liidu meistrivõistlused käsipallis
**NSV Liidu meistrivõistlused naiste käsipallis
*NSV Liidu meistrivõistlused korvpallis
**NSV Liidu meistrivõistlused naiste korvpallis
*NSV Liidu meistrivõistlused maahokis
*NSV Liidu meistrivõistlused males
**NSV Liidu naiste meistrivõistlused males
*NSV Liidu meistrivõistlused moodsas viievõistluses‎
*NSV Liidu meistrivõistlused mootorrattaspordis‎
*NSV Liidu meistrivõistlused mäesuusatamises
*NSV Liidu meistrivõistlused poksis
*NSV Liidu meistrivõistlused purjetamises
*NSV Liidu meistrivõistlused ratsutamises
*NSV Liidu meistrivõistlused saalijalgpallis
*NSV Liidu meistrivõistlused sambos
*NSV Liidu meistrivõistlused vabamaadluses
*NSV Liidu meistrivõistlused veepallis
*NSV Liidu meistrivõistlused vehklemises‎
*NSV Liidu meistrivõistlused võrkpallis
**NSV Liidu meistrivõistlused naiste võrkpallis
*...

## Vaata ka
*NSV Liidu noorsoo meistrivõistlused
*NSV Liidu meeskondlikud meistrivõistlused
Juri Tšesnokov

**Juri Tšesnokov** (vene Юрий Борисович Чесноков; 22. jaanuar 1933 Moskva – 30. mai 2010 Moskva) oli vene võrkpallur ja treener.

Tšesnokov tuli NSV Liidu koondise ründajana olümpiavõitjaks Tōkyōs 1964. aastal, kaks korda maailmameistriks ja kaheksa korda Nõukogude Liidu meistriks.

Aastail 1970–1976 oli ta Nõukogude Liidu meeste võrkpallikoondise treener.

Tema abikaasa Galina Tšesnokova oli samuti võrkpallur.
Akadeemiline Rohuteaduse Selts

**Akadeemiline Rohuteaduse Selts** oli aastatel 1924–1940 Eestis tegutsenud rohuteadlasi ühendav selts. 

Akadeemilise Rohuteaduse Seltsi ja Eesti Rohuteadlaste Ühingu kuukiri oli Eesti Rohuteadlane.

Seltsi õigusjärglaseks peab ennast Eesti Akadeemilise Farmaatsia Selts (EAFS), mis asutati 2006.

## Vaata ka
*Tartu Ülikooli Rohuteaduse Selts
*Eesti Apteekrite Liit

## Viited
Galina Tšesnokova

**Galina Tšesnokova** (vene keeles Галина Александровна Чеснокова; 12. märts 1934 – 8. juuli 2016) oli vene võrkpallur.

Ta oli abielus võrkpalluri ja treeneri Juri Tšesnokoviga.
Algirdas Budrevičius

**Algirdas Budrevičius** on leedu semiootik.

Ta töötab õppejõuna Vilniuse Ülikoolis.

## Teoseid
*Budrevičius, Algirdas 2012. *Sign and Form*. Vilnius: Vilniaus universiteto leidykla.
*Budrevičius, Algirdas 1994. *Semognostics. Intellectual Phenomena and Information*. Vilnius University Press.
1956. aasta NSV Liidu meistrivõistlused vehklemises

**1956. aasta  NSV Liidu meistrivõistlused [[Vehklemine|vehklemises]] ** toimusid 6.–15. augustini Moskvas osana I spartakiaadist.

## Tulemused

  

Võistkondlikult oli edukaim Moskva Vene NFSV ja Ukraina ees, Eesti oli kümnes.

## Viited
Uusbarokk

**Uusbarokk** ehk **neobarokk** (inglise keeles *Baroque Revival* või *Neo-Baroque*) oli kaunite kunstide eklektiliselt pulbitsev historitsistlik stiil nii arhitektuuris, skulptuuris, sisekujunduses, mööblidisainis kui ka muusikas ligikaudu aastatel 1870–1920 (eriti 1880–1900).

Stiil ammutas eelkõige profaanarhitektuuris taastekkelist eeskuju Mandri-Euroopa katoliikliku kultuuriruumi 17.–18. sajandi barokkperioodist.

## Uusbarokk arhitektuuris

Prantsusmaa stiil *beaux-arts* määratleb uusklassitsismi hilisemaid ilminguid, mida käsitleti Pariisi akadeemilises koolkonnas École des Beaux-Arts, kuhu astus silmapaistvalt palju ameeriklasi. Sellest tulenevalt seati kaunite kunstide esteetiliste printsiipidega disainimise distsipliin omakorda suuresti eeskujuks Ameerika Ühendriikide idaranniku kommertslikus linnaehituses. Seal väljendas see rikkalike ornamentide ja motiividega kaunistatud stiil kohalike kinnisvara- ja tööstusmagnaatide (ingl *tycoon*) või teiste uusrikaste maitset, jõukust ja väärtushinnanguid. Euroopa arhitektid võtsid samas pigem uue romantilisema ja rahvuslikult akadeemilisema suuna.

Uusbarokset arhitektuuri leidub enamasti Pariisi, Viini ja Budapesti ning New Yorgi südalinnas. Üldisemalt käsitleti seda USAs, Kanadas, Iirimaal (ka Belfasti linnas Põhja-Iirimaal), Šotimaal, Inglismaal, Prantsusmaal, Saksamaal, Itaalias, Belgias ja endises Austria-Ungaris.

Selles uhkes ja toretsevas stiilis ilmestati hulga teatri-, ooperi- ja muuseumihooneid. Seda iseloomustab pompoosselt esindatud: Euroopa imperialistlikkuse hiilgus, selle keisririikide paraadlikkus, väikeste detailide üleküllus kui ka kallite ja parimate ehitusmaterjalide kasutamine, unikaalne vorm ja proportsioonid, mitmekesine värvilahendus ja sümmeetrilisus. Sümmeetrilistel fassaadidel kasutati palju grandioossusele rõhuvaid balustraade, palkoneid, pilastreid, sambaid, simsse, kolmnurkseid ehisviile, suursuguseid peasissekäike, avaraid võlvkaari ning pillavaid dekoratsioone ja skulptuure.

Samal ajal eksisteeris stiil rööbiti selliste historitsismi suundadega nagu uusgootika ja uusrenessanss ning peamiselt sisustusstiili uusrokokooga. Hilisematel aastatel esines see samuti koos nii-öelda lopsaka juugendiga, mida ka osaliselt mõjutas ja millest ei ole alati erapooletult eristatav.

### Uusbarokse stiili näiteid Eestis
Eestis on uusbarokselt ehitatud Halinga (millel on lisaks heimatstiili sugemeid), Järvere, Kärstna, Laupa, Ravila (taastatud pärast 1905. aasta põletamist) ja Ungru mõisahoone. Uusbarokseks peetakse samuti Kadrioru administratiivhoonet, kus asub Vabariigi Presidendi Kantselei.

### Uusbarokse stiili näiteid USAs
Üldiselt leiab uusrikaste jaoks rakendatud stiili näiteid niinimetatud Empire State'ist, mis oli transatlantiline Euroopa mõjude sõlmjaam Põhja-Ameerikas, peegeldades neid üle terve Uue Maailma. Samuti on New Yorgi Eesti Maja ehitatud uusbarokses prantsuse *beaux-arts*i stiilis.

## Vaata ka
* Kullatud ajastu Põhja-Ameerikas
* *[[Belle époque]]* Mandri-Euroopas
* Historitsism
* Uusrenessanss
* Uusrokokoo
* Juugend
* Barokk
Nevetlenfolu

**Nevetlenfolu** (ukraina keeles Неветленфолу, ungari keeles **Nevetlenfalu**) on küla Ukrainas Taga-Karpaadi oblastis Võnogradivi rajoonis. Küla asub Oaşi mäeaheliku läänepoolsel jalamil Botari ja Okli küla vahel.

Elanike arv oli 2001. aastal 1632. Pindala on 4,6 km². 

## Ajalugu

Küla on kirjalikes allikates mainitud 1380. aastal Gyakfalva nime all. Küla nimi oli tuletatud isikunime Deák ('õpetlane') ja  possessiivsufiksiga variandi *falva* liitmise teel, kuid nime esimene pool kõlas sarnaselt tegusõnaga *gyak* ('sugulises vahekorras olema'), mistõttu hakati seda vältima ning alates 1619. aastast kasutati selle asemel nime Nevetlenfalu ('nimeta küla'), mis sai 18. sajandil ka küla ametlikuks nimeks. 2000. aastani oli küla ametlik ukrainakeelne nimi **Djakove** (Дякове).

Nevetlenfalu kuulus 1919. aastani Ungarile, seejärel 1938. aastani Tšehhoslovakkiale, 1938–1944 taas Ungarile ja alates 1944. aastast Ukrainale (1991. aastani Nõukogude Liidu koosseisus).

1900. aastal oli 503 elanikust 499 ungarlased. Ukraina 2001. aasta rahvaloenduse andmetel oli külas 1632 alalist elanikku, kellest 1401 olid ungarlased.

## Viited

## Välislingid
*http://www.nevetlenfalu.hu/
Veenus (astroloogia)

**Veenus** kuulub tänapäeva Lääne astroloogias viie isikliku planeedi hulka.

Veenus teeb Maa pealt vaadatuna sodiaagile ringi peale 10-14 kuuga. Ta saab olla Päikesest kuni 46 sodiaagikraadi kaugusel.

Veenus tähistab astroloogilises kaardis naudingut, loomevõimet ja harmooniataju, seksuaalsust, raha, väärtusi. Veenus väljendab inimese naispoolt tundetasandil (Kuu väljendab seda füüsiliselt ja Neptuun hingeliselt).

Veenuse asend horoskoobis näitab, kuidas inimene väljendab armastust ja kuidas seda vastu võtab, kuidas ta suhtub rahasse, mis on tema jaoks väärtuslik, kuidas väljendab loomingulisust ja tunneb end teiste seltskonnas. Meeste kaardis näitab Veenus lisaks, millised naised on talle ligitõmbavad.

Naisplaneedina tähistab Veenus kaardis (teist) tütart, sõbratare jm noori naisi.

Inimkehas valitseb Veenus näiteks kaela- ja kurgupiirkonda, neerusid, põit ja kusejuhasid, samuti sisekõrva.

Veenus on Sõnni ja Kaalude märgi valitseja ning seotud 2. ja 7. astroloogilise majaga. Sõnn kehastab Veenuse maist ja meelelist külge, sellal kui Kaalud on seotud Veenuse harmooniataju, kunstimeele, õiglustunde, romantiliste ideaalidega.

**Mütoloogia**

Kreeklaste Aphrodite (roomlaste Venus) kuulub kaheteistkümne Olümpose jumala hulka. Ta oli armastuse, viljakuse ja ilu jumalanna. Aphrodite sünniloole viitab ta liignimi „vahust sündinu“. Titaan Kronos (Saturnus) lõikas ema soovil maha oma isa Uranose suguliikme ja heitis selle merre. Selle koha peale tekkis meres vaht, millest sündis imekaunis Aphrodite. Kui ta veest välja tuli, hakkasid lilled ta jalge all õitsema.

Ta oli abielus tule ja sepakunsti jumala Hephaistosega. See oli aga õnnetu abielu, sest hoolimata osavusest oli mees inetu ja lombakas. See Aphroditet ei rahuldanud ning ta otsis endale armukesi, näiteks sõjajumala Arese. Kirgliku loomusega jumalanna osales kõigis Olümpose tülides ja intriigides ega olnud kaugeltki mitte naiivne iludus. Aphrodite austajad võisid olla kindlad ta toetusele, sellal kui oma vaenlasi ja neid, kes ta armastuse ära põlgasid, karistas ta karmilt. Ta oli jumalanna, kes väärtustas ja jagas hinnanguid.

## Vaata ka
*Veenus (astronoomiline käsitlus)

## Viited
Ozoli mõis (Kuramaa)

**Ozoli mõis** (saksa keeles *Eckhof*, ka *Paulsgnade*, läti keeles *Ozolu muiža*, ka *Ozolmuiža*) oli riigimõis Kuramaal. 

Tänapäeval asub mõis Lätis Jelgava piirkonnas ja Jelgavas. Mõisa peahoone jäi Jelgava linna territooriumile, mõisa maadest moodustati Ozolnieki vald.

## Ajalugu
Mõisa maad kuulusid algselt Kuramaa hertsogitele – tegemist oli riigimõisaga. Eravaldusse läksid need siis, kui keiser Paul I kinkis need maad Kuramaa kubermangu kubernerile Karl Wilhelm Heinrich von Driesenile; nii sai selle saksakeelseks nimekujuks Paulsgnade.

Mõisale allusid hiljem ka *Henriettensruhe* ja *Magazin-Forwerke* poolmõis. Poolmõisana allus mõisale veel ka Valdeka loss. Ajal, mil mõis likvideeriti, oli selle pindala 1299 hektarit.

Bermondtiaadi ajal paiknes Jelgava pärast peetud lahingute eel mõisas Pavel Bermondt-Avalovi vägede esimene polk. 15. novembril vabastas mõisa läti vägede 9. polgu õpilaspataljon. Lahingute käigus mõisakompleks hävis. Osaliselt on säilinud mõisa park, kus asub Jelgava suurim põlispuude grupp – tammed ja pärnad, neli lehist ja kaks valget mändi.

## Viited
Zīlāni

**Zīlāni** on Läti linna Jēkabpilsi osa. Jēkabpilsiga liideti see piirkond aastal 1962. Zīlāni asub linna idaosas.

Zīlāni on alguse saanud Moskva-Ventspilsi raudtee rajamisel aastal 1899, mil Zīlāni külast lääne poole rajati Zīlāni raudteejaam. Jaama juurde  tekkis raudteetööliste küla. Aastal 1924 liideti see Krustpilsiga, aga aastal 1929 sai sellest uus ja iseseisev küla. Aastal 1962 liideti  see Jēkabpilsiga.

## Viited
Martin Vuks

**Martin Vuks** (sündinud 30. juuli 1968 Tallinnas) on eesti fotograaf.

Lõpetanud 1990. aastal Tallinna Sidekooli fotograafi erialal. Õppinud Tamperes Visuaalkommunikatsiooni Instituudis. Alates 1994. aastast töötab Ideestuudio OÜ-s. Alates 2011. aastast vabatahtlik fotograaf Eesti Loomakaitse Seltsis.

## Näitused

* "Eesti noorte fotokunst 1984–1986″, Fotokelder Lee, 2008
* isikunäitus, Haus galerii, 2013

* "Tervis annab elujõu” rinnavaähi vastase kampaania raames  Rannarootsi keskuses, Läänemaal. 2012.

* “Eesti fotokunst 2012″ jaanuaris 2013 Kiek in de Kök-is.

## Tunnustus

* Noorte Foto Aastapreemia 1991

## Viited
Poiss (täpsustus)

**Poiss** või tähendada mitut asja.
***[[Poiss]]** on meessoost laps.
***Poiss** ehk soldat on mängukaart.
***"Poiss"** ehk "Reaali poiss" on õppursõdurite monument Tallinnas Reaalkooli juures.

## Vaata ka
*"Poiss sinises" on Thomas Gainsborough' maal.
*"Pissiv poiss" on purskkaev Brüsselis.
*pöialpoiss
*pikkpoiss
*soomepoiss
Stéphane Lupasco

**Stéphane Lupasco** (Ștefan Lupașcu; 11. august 1900 – 7. oktoober 1988) oli rumeenia loogik ja filosoof. 

Ta arendas mitteklassikalist loogikat, uurides vastuolu reaalsust. 

## Kirjandus
*Brenner, Joseph E. 2008. *Logic in Reality*. Dordrecht: Springer.
Berni konventsioon (täpsustus)

**Berni konventsioon** võib tähendada:
* Euroopa eluslooduse ja selle looduslike elupaikade/kasvukohtade kaitse konventsiooni
* Berni kirjandus- ja kunstiteoste kaitse konventsioon
* 1874. aastal sõlmitud Berni lepingut, millega asutati Ülemaailmne Postiliit (UPU)
* 1906. aastal sõlmitud Berni konventsiooni, millega keelustati valge fosfori kasutamine tikkude tootmiseks
Javier Couso Permuy

**Javier Couso Permuy** (sündinud 8. novembril 1968 Ferrolis) on Hispaania poliitik (Ühinenud Vasakpoolsed, *Izquierda Unida*). Ta on 15. juulist 2014 Euroopa Parlamendi liige.

Ta sündis aastal 1968 Ferrolis A Coruña provintsis Galicias.

Ta on 15. juulist 2014 Euroopa Parlamendi liige, kuuludes Euroopa Ühendatud Vasakpoolsete ja Põhjala Vasak-Roheliste fraktsiooni.

Juulis 2016 külastas ta koos Euroopa Parlamendi liikmete Tatjana Ždanoka ja Yana Toomiga Süüriat, kus kohtus Süüria presidendi Bashshār al-Asadiga.

## Viited
1957. aasta NSV Liidu meistrivõistlused purjetamises

**1957. aasta NSV Liidu meistrivõistlused [[Purjetamine|purjetamises]] **toimusid kahes osas: kiiljahtide regatt 13.–25. septembrini Leningradis ja svertpaatide oma 4.–15. septembrini Gorkis.

## Tulemused

### Kiiljahid

### Svertpaadid

## Viited
Jüri Renter

**Jüri Renter** (13. märts 1952 Tallinn – 6. juuli 2016) oli eesti arhitekt.

Ta lõpetas aastal 1970 Tallinna 46. Keskkooli ja aastal 1975 ERKI arhitektina.

Ta töötas aastatel 1975–1989 (vaheaegadega) Eesti Ehitusmälestistes. Aastatel 1989–1993 töötas ta arhitektbüroos R-Projekt OÜ, aastatel 1993– aktsiaseltsis "Stenhus". Aastast 1997 tegutses ta füüsilisest isikust ettevõtjana "*Jüri Renteri arhitektuuribüroos Kuus*".

## Kirjandus
*Eesti kunsti ja arhitektuuri biograafiline leksikon. Tallinn 1996
Maria Eagle

**Maria Eagle** (sündinud 17. veebruaril 1961 Bridlingtonis) on Suurbritannia leiboristlik poliitik. Ta on aastast 1997 Suurbritannia parlamendi alamkoja liige.

Ta sündis aastal 1961 Bridlingtonis East Riding of Yorkshire'i ringkonnas trükitöölisest isa ja vabrikutöölisest ema tütrena. Ta õppis Oxfordi Ülikoolis Pembroke'i kolledžis filosoofiat, politoloogiat ja majandust, lõpetades ülikooli aastal 1983 bakalaureusena.

## Isiklikku
Tema kaksikõde Angela Eagle on aastast 1992 Suurbritannia parlamendi alamkoja liige. Tema huvialadeks on male ja kriket.
Poola Kuningriigi geograafiline leksikon

**Poola Kuningriigi ja teiste slaavi maade geograafiline leksikon** (poola *Słownik geograficzny Królestwa Polskiego i innych krajów słowiańskich*) on 16-köiteline leksikon, mis sisaldab 14 785 lehekülge ja ilmus aastatel 1880–1902. Teose autorid olid Filip Sulimierski, Bronisław Chlebowski, Władysław Walewski ja teised.

Teos sisaldab Poola Kuningriigi (Kongressi-Poola) ja slaavi keeleruumi kõigi regioonide, linnade, külade ja muude asulate, aga ka mägede, jõgede ja järvede kirjeldusi. See hõlmab Venemaa Keisririigi Balti, lääne- ja lõunakubermange, Lääne-Preisimaa ja Ida-Preisimaa, Poseni suurhertsogkonna ja Sileesia, Galiitsia, Volõõnia, Podoolia, Polesje, Austria Sileesia, Määrimaa, Ungari slovakikeelsed alasid ja Bukoviina ning lisaks teiste Venemaa Euroopa osa kubermangude tähtsamaid kohti.

## Välislingid

* Sissekanne GenWikis
*  Słownik geograficzny Królestwa Polskiego
* Leksikoni veebiversioon
1959. aasta NSV Liidu meistrivõistlused purjetamises

**1959. aasta  NSV Liidu meistrivõistlused [[Purjetamine|purjetamises]] ** toimusid 25. septembrist 6. oktoobrini Odessas.

## Tulemused

### Kiiljahid

### Svertpaadid

## Viited
1958. aasta NSV Liidu meistrivõistlused purjetamises

**1958. aasta  NSV Liidu meistrivõistlused [[Purjetamine|purjetamises]] ** toimusid  kahes osas. Kiiljahtide regatt Odessas 5.-16. septembrini, svertpaatide oma Gorodetsis Gorki oblastis 23. augustist 2. septembrini.

## Tulemused

### Kiiljahid

### Svertpaadid

## Viited
Hasmoneide dünastia

**Hasmoneide dünastia** (heebrea: חשמונאים‎‎) oli dünastia, mis valitses Juudamaad ja seda ümbritsevaid regioone antiikajal. 

Aastatel u 140 kuni 116 eKr olid Hasmoneide valitsejad Seleukiidide riigi vasallid Juudamaa regioonis. Kui Seleukiidide riik umbes aastal 110 eKr nõrgenema hakkas, õnnestus Hasmoneidel saavutada täielik iseseisvus, riik laienes naabruskonnas ka näiteks Samaaria ja Galilea aladele; kasutusse võeti tiitel basileus. Mõned tänapäeva teadlased viitavad sellele perioodile kui Iisraeli iseseisva kuningriigi perioodile. 

Aastal 63 eKr vallutas Rooma vabariik kuningriigi ning muutis selle enda klientriigiks. Hasmoneide dünastia kestis kokku 103 aastat, kui aastal 37 eKr sai võimule Herodese dünastia. Isegi pärast Hasmoneide dünastia võimult langemist proovis Herodes I Suur oma võimu kindlustada abielludes Hasmonei printsessi Mariamnega, Herodes plaanis mõrvata viimase Hasmonei meessoost pärija oma palees Jeerikos. 

Dünastia rajati Simon Makkabi juhtimisel 20 aastat pärast seda, kui tema vend Juudas Makkabi Makkabi ülestõusu käigus Seleukiidide sõjaväge võitis. Ajalooallikate (k.a Flavius Josephus (37–100 pKr) teoste) andmetel kehtestas Antiochus IV Epiphanes pärast Egiptuse vallutamist Vahemere idakalda regioonis keelud juudi ja Samaaria rahvapühadele ning alustas Kreeka tavade tugevat juurutamist. Keelud põhjustasid juutide ülestõusu aastal 167 eKr, sellega algas 25 aasta pikkune juutide iseseisvus, mille tekkele aitas suuresti kaasa Seleukiidide riigi järkjärguline kokkuvarisemine, mis oli omakorda tingitud roomlaste ja Partia impeeriumi pidevatest rünnakutest. Seda sama "võimuvaakumit", mis võimaldas juudi riigil iseseisvuda läbi Rooma senati tunnustuse aastal 139 eKr, kasutasid hiljem oma kasuks ära roomlased ise, tagades kontrolli Hasmoneide alade üle; Simon Makkabi pojapojapoegadest Hyrcanus II-st ja Aristobulus II-st said Julius Caesari ning Pompeiuse vahel toimunud varisõja etturid. 

Pärast Pompeiuse ja Caesari surme (vastavalt aastatel 48 ja 44 eKr) puhkenud vabastajate kodusõda muutis roomlaste kontrolli Juudamaa üle ajutiselt nõrgemaks, tänu sellele sai Hasmoneide dünastia koos Partia riigi abiga veel natukeseks ajaks iseseisvaks. Selle lühildase iseseisvuse purustasid roomlased peagi Marcus Antoniuse ja Augustuse juhtimisel. Herodes Suure valitsejaks kuulutamine aastal 37 eKr tegi Juudamaa ametlikult Rooma klientriigiks ning lõpetas Hasmoneide valitsusaja. 

Aastal 6 pKr liitsid roomlased Juudamaa, Samaaria ja Idumea alad Juudamaa provintsiks.
2016. aasta NATO Varssavi tippkohtumine

**2016. aasta NATO Varssavi tippkohtumine** oli Põhja-Atlandi Lepingu Organisatsiooni (NATO) liikmesriikide riigi- ja valitsusjuhtide ametlik kohtumine, mis toimus Varssavis Poolas 8. ja 9. juulil 2016.

## Osalenud riigipead ja muud juhid

### Liikmesriigid

### Mitteliikmesriigid ja rahvusvahelised organisatsioonid
*  Afganistan – president Ashraf Ghanī
*  Araabia Ühendemiraadid – riigiminister kaitseküsimustes Mohammed Ahmad Al Bowardi
*  Armeenia – president Serzh Sargsyan
*  Aserbaidžaan – president Ilham Aliyev
*  Austraalia – suursaadik Belgias ja Luksemburgis ning ELi ja NATO juures Mark Higgie
*  Austria – spordi- ja kaitseminister Hans Peter Doskozil
*  Bosnia ja Hertsegoviina – presidentuuri esimees Bakir Izetbegović
*  Euroopa Liit – Euroopa Komisjoni president Jean-Claude Juncker
*  Euroopa Liit – Euroopa Ülemkogu eesistuja Donald Tusk
*  Gruusia – president Giorgi Margvelašvili
*  Iirimaa – riigiminister kaitseküsimustes Paul Kehoe
*  Jordaania – peaministri asetäitja ja välisminister Nasser Judeh
*  Makedoonia – kaitseminister Zoran Jolevski
*  Moldova – kaitseminister Anatol Șalaru
*  Montenegro – peaminister Milo Đukanović
*  Rootsi – peaminister Stefan Löfven
*  Soome – president Sauli Niinistö
*  Šveits – kaitse-, tsiviilkaitse- ja spordiminister Guy Parmelin
*  Ukraina – president Petro Porošenko